पाएं अपने शहर की ताज़ा ख़बरें और फ्री ई-पेपरडाउनलोड करें
जींद. शर्मा नगर से करीब 25 दिन पहले भगाई गई लड़की के साथ पानीपत के एक युवक ने प्रेम विवाह रचा लिया और हाईकोर्ट में सुरक्षा की गुहार लगाकर सुरक्षा ले ली है। प्रेमी युगल को पानीपत के सेफ हाउस में पनाह दी गई है। लड़की के परिजनों ने अपनी बेटी को नाबालिग बताते हुए प्रेम विवाह करने वाले आरोपी युवक के खिलाफ जिला महिला प्रोटेक्शन अधिकारी कृष्णा चौधरी को शिकायत दी है।
लड़की के पिता सूरत सिंह ने सोमवार को प्रोटेक्शन अधिकारी को दी शिकायत में बताया कि उनकी 14 वर्षीय बेटी को जाटल रोड पानीपत निवासी धर्मबीर उर्फ धर्मा 15 मई को बहला-फुसलाकर ले गया था। युवक धर्मवीर ने राशन कार्ड आदि कागजातों में छेड़छाड़ कर लड़की की उम्र 14 की बजाय 19 वर्ष दर्शा कर हाईकोर्ट से धोखे से सुरक्षा ले ली। अब वे दोनों पानीपत सेफ हाउस में रह रहे हैं।
आरोप लगाया कि जींद में उनके पड़ोस में रहने वाले संजय, उसकी पत्नी, विनोद व नीतू आदि ने इस कार्य में आरोपी युवक का सहयोग दिया है। आरोपी युवक धर्मबीर संजय व विनोद की पत्नी का रिश्ते में भांजा लगता है। इसी के चलते उसका यहां आना-जाना रहता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn